Gran Turismon logo vuosina 1997–2013.
**Gran Turismo** on japanilaisen Polyphony Digitalin kehittämä videopelisarja. Sarjan ensimmäinen osa, *Gran Turismo*, julkaistiin vuonna 1997 PlayStationille. Pelisarja on tunnettu simulaatiotyylisestä pyrkimyksestä realistisuuteen, hyvistä grafiikoistaan ja sadoista lisensoiduista ajoneuvoistaan. Pelisarjan osat ovat olleet PlayStation -konsoleiden myydyimpiä pelejä.

Pelit
-----

### Gran Turismo

Gran Turismo kansikuvaGran Turismo kansikuva
*Pääartikkeli: Gran Turismo*
**Gran Turismo** julkaistiin 23. joulukuuta 1997 Japanissa (keväällä 1998 muualla) PlayStationille ja siitä tuli konsolin myydyin peli 10,5 miljoonan kappaleen myynnillään. Pelisarjan ominaispiirteet autojen ostamisen ja virittelyn muodossa olivat jo mukana. Pelissä on n. 178 ajoneuvoa ja 11 kilparataa. Pelin tunnusmusiikkina oli Manic Street Preachersin kappale "Everything Must Go".

*Gran Turismo* on päässyt GameSpot-portaalin kaikkien aikojen parhaiden pelien listalle.

### Gran Turismo 2

*Pääartikkeli: Gran Turismo 2*
**Gran Turismo 2** julkaistiin 11. joulukuuta 1999. Ostettavien ajoneuvojen ja kilparatojen määrää oli lisätty: *Gran Turismo 2* sisältää n. 650 autoa ja 27 kilparataa.

### Gran Turismo 3

*Pääartikkeli: Gran Turismo 3: A-Spec*
**Gran Turismo 3: A-Spec** julkaistiin 28. huhtikuuta 2001 PlayStation 2:lle pian sen julkaisun jälkeen. *Gran Turismo 3:ssa* on pelattavana vain n. 180 autoa, vähemmän kuin edeltäjässään.

### Gran Turismo Concept

*Pääartikkeli: Gran Turismo Concept*
**Gran Turismo Concept** julkaistiin 1. tammikuuta 2002.

### Gran Turismo 4

*Pääartikkeli: Gran Turismo 4*
**Gran Turismo 4** (lyhyesti **GT4**) julkaistiin 28. joulukuuta 2004 PlayStation 2:lle. Eurooppalaisessa versiossa on 721 eri automallia ja 51 kilparataa pelattavana. Ajofysiikka on realistinen ja mukana on monta eri pelimuotoa, kuten kolme 24 tunnin kisaa. Myös grafiikan laatu parani hieman edelliseen osaan nähden.

Moninpeli internetin kautta oli suunnitteilla, mutta se jätettiin kuitenkin pelin teon loppuvaiheessa pois.

**Gran Turismo 4 Online Test** julkaistiin julkisena betaversiona 5 000:lle japanilaiselle ja eteläkorealaiselle sarjan fanille. Beta-testi oli toiminnassa koemielessä vain kolmen kuukauden ajan kesällä 2006. Testi sisälsi Time Trialien ranking-listan sekä alkeellisen keskustelutoiminnon. Online-pelissä pelaajia oli enimmillään kuusi yhtä aikaa radalla.

### Gran Turismo HD Concept

*Pääartikkeli: Gran Turismo HD Concept*
**Gran Turismo HD Concept** julkaistiin 24. joulukuuta 2006.

### Gran Turismo 5 Prologue

*Pääartikkeli: Gran Turismo 5 Prologue*
**Gran Turismo 5 Prologue** (lyhyesti **GT5P**) on ennakkoversio *Gran Turismo 5* -pelistä. Prologue-versio on julkaistu myös kaikista sarjan aiemmista osista. Peli ilmestyi Japanissa 13. joulukuuta 2007 ja Euroopassa 26. maaliskuuta 2008. Tämä ennakkoversio sisältää 72 autoa ja kuusi rataa. Pelin sai ostettua joko Blu-ray-levynä tai PlayStation 3:n Storesta, jolloin peli ladattiin suoraan konsoliin. Ensimmäistä kertaa pelisarjan historiassa moninpeli tapahtui internetin välityksellä jopa 16 pelaajalle ja pelissä on 1080p-teräväpiirtotarkkuus sekä 7.1 -monikanavaääni. Ajoneuvoissa on 200 000 polygonia, mikä tarkoittaa valokuvantarkkaa mallinnusta.

### Gran Turismo PSP

*Pääartikkeli: Gran Turismo PSP*
**Gran Turismo PSP** julkaistiin 1. lokakuuta 2009.

### Gran Turismo 5

*Pääartikkeli: Gran Turismo 5*
**Gran Turismo 5** (lyhyesti **GT5**) on pelisarjan viides osa ja se julkaistiin 24. marraskuuta 2010. Peli julkaistiin ainoastaan PlayStation 3:lle. GT5:ssä uutta ovat moninpelimahdollisuus ja aiemmin puuttunut vaurioiden mallintaminen. Pelissä on yli 1000 autoa, 26 sijaintia ja 71 rataa.

Pelissä on *Top Gear* -ohjelmasta tuttu testirata ja maailman vaarallisin moottorirata Nürburgring Nordschleife sekä monia muita uusia kuvitteellisia tai moottoriurheilussa käytettyjä ratoja. Valikoimassa on myös joitakin aikaisemmissa Gran Turismoissa ajettuja ratoja.

Pelissä on myös ominaisuus tuoda ajoneuvoja pelin PlayStation Portable -versiosta.

### Gran Turismo 6

*Pääartikkeli: Gran Turismo 6*
**Gran Turismo 6** on pelisarjan kuudes osa. Siinä on vähän uutuuksia edeltäjäänsä Gran Turismo 5:een ja ajoneuvojen määrä on yli 1200. Se julkaistiin 6. joulukuuta 2013 PlayStation 3:lle. Pelin traileri julkaistiin 15. toukokuuta 2013.

### Gran Turismo Sport

*Pääartikkeli: Gran Turismo Sport*
**Gran Turismo Sport** paljastettiin seitsemännen osan nimeksi 20. toukokuuta 2016 julkaisemalla pelin traileri.

Myöhemmin julkaisupäivää on lykättiin vuoteen 2017.

### Gran Turismo 7

*Pääartikkeli: Gran Turismo 7*
**Gran Turismo 7** on vuonna 2022 PlayStation 4:lle ja PlayStation 5:lle julkaistu osa.

Katso myös
----------

* GT Academy

Lähteet
-------

1. ↑   *autocar.co.uk*. Viitattu 08.11.2013. (englanniksi)
2. ↑   *caranddriver.com*. Viitattu 08.11.2013. (englanniksi)
3. ↑   *polyphony.co.jp*.  Arkistoitu 6.2.2007.  (englanniksi)
4. ↑  Playstation US: Gran Turismo
5. ↑  Gamespot: The Greatest Games of All Time: Gran Turismo
6. ↑   (Arkistoitu – Internet Archive)
7. ↑  Gran Turismo 5 Uncovered *us.gran-turismo.com*. Viitattu 04.09.2010.
8. ↑  GT5 Track Count  13.08.2010. GTPlanet. Viitattu 15.8.2010.
9. ↑  Gran Turismo Sport coming to the PS4 in November ars technica. Viitattu 21.12.2016.
10. ↑  An Update on ‘Gran Turismo Sport’ *gran-turismo.com*. Viitattu 21.12.2016.
11. ↑  Matthew Reynolds: Gran Turismo 7 release time in UK / GMT, CEST, EST and PST *eurogamer.net*.  2.3.2022. Viitattu 3.3.2022. (englanniksi)

Aiheesta muualla
----------------

* Kuvia tai muita tiedostoja aiheesta **Gran Turismo (pelisarja)** Wikimedia Commonsissa

* Pelisarja MobyGamesissä (englanniksi)
* Kotisivut